**Насоки за кандидатстване**

**по процедура за подбор на проекти**

**за община Златица**

**финансирани от**

**Сдружение „Фонд за подкрепа и насърчаване на микро, малък и среден бизнес в общини Челопеч, Чавдар и Златица“**

**Съдържание:**

1. **ИНФОРМАЦИЯ ЗА ПРОЦЕДУРАТА**
	1. Цели и очаквани резултати
	2. Индикатори
	3. Механизъм на изпълнение на процедурата
	4. Финансови параметри на процедурата
2. **ПРАВИЛА ЗА ДОПУСТИМОСТ**
	1. Допустими кандидати
	2. Допустими проекти/дейности
	3. Категории разходи, допустими за финансиране
3. **ХОРИЗОНТАЛНИ ПОЛИТИКИ**
4. **РЕД ЗА ОЦЕНЯВАНЕ НА ПРОЕКТНИТЕ ПРЕДЛОЖЕНИЯ**
5. **СПИСЪК НА ДОКУМЕНТИТЕ, КОИТО СЕ ПОДАВАТ НА ЕТАП КАНДИДАТСТВАНЕ**
6. **НАЧИН И АДРЕС ЗА ПОДАВАНЕ НА ПРОЕКТНИТЕ ПРЕДЛОЖЕНИЯ**
7. **ИНДИКАТИВЕН ПЛАН-ГРАФИК ЗА ИЗПЪЛНЕНИЕ НА ПРОЦЕДУРАТА**
8. **ОСНОВНИ ДЕФИНИЦИИ**
9. **ИНФОРМАЦИЯ ЗА ПРОЦЕДУРАТА**
	1. **Цели и очаквани резултати**

Основните предизвикателства, свързани с дейността на **Сдружение „Фонд за подкрепа и насърчаване на микро, малък и среден бизнес в общини Челопеч, Чавдар и Златица“** („Фондът“), засягат необходимостта от създаване на устойчива заетост и използване на местния потенциал за растеж, като се цели подобряване качеството на живот и благосъстоянието на населението на общини Челопеч, Чавдар и Златица.

**Обосновка:**

Предприемачеството е ключов фактор за развитието на всяка икономика. По правило, колкото повече предприятия се създават на дадена територия, толкова повече шансовете за високи доходи и просперитет на нейното население нарастват.

На територията на общини Челопеч, Чавдар и Златица има лимитиран брой предприятия, като основните от тях са няколко мултинационални компании. Микро, малките и средни предприятия са слабо застъпени. Необходими са действия за диверсифициране на местната икономика и оползотворяване на природния и културен потенциал на общините.

За да може районът на Средногорието да се превърне в желано място за живеене и населението да стане независимо от местните индустрии (чийто запаси имат определен хоризонт, който е изчерпаем), местните хора трябва да станат по-икономически самодостатъчни чрез стартиране на устойчиви проекти, които предоставят продукти и услуги, липсващи в региона, което го прави повратна точка за живот. Това може да се случи чрез насърчаване на предприемачеството, изграждащо малък бизнес от нулата или по-нататъшно развитие на такива, които вече са започнали да работят.

Сред основните пречки пред реализирането на предприемаческите начинания са достъпът до финансиране и висококачествените услуги за подкрепа на предприемачите преди и след създаването на техния бизнес или за подпомагане на съществуващи малки предприятия*.*

Насърчаването чрез Фонда цели общностите да бъдат силни и жизнени в дългосрочен план. Това означава сътрудничество с местните жители, организации и власти, за да се инвестира в съществуващи и в създаването на нови програми в полза на цялата общност.

В тази връзка фокусът на Фонда е насочен към насърчаване на предприемачеството, чрез осигуряване на финансова и техническа подкрепа за създаване и развитие на нови предприятия, за диверсифициране на местната икономика

Програмата наФонда е насочена към подкрепа на проектиза нови бизнес идеи, предприемачески умения и иновации в създаването на нови работни места.

 **Очакваните резултати** от подкрепата на Фонда се изразяват в постигане на положителен ефект по отношение устойчивостта на новосъздадените предприятия, създаване и стабилност на работни места и постигане на ръст чрез реализиране и предлагане на пазара на предприемачески идеи (продукти – стоки и/или услуги).

* 1. **Индикатори**

Индикатори за постигнатите резултати и изпълнение на целите на Фонда и на програмата за подкрепа и насърчаване на ММСП са:

* Брой новосъздадени устойчиви работни места
* Брой подпомогнати предприятия
* От тях брой подпомогнати стартиращи компании съществуващи минимум две години след създаването си
* Предоставен финансов ресурс в подкрепа на бизнеса (хил.лв)
* От които безвъзмездна финансова помощ (хил.лв)

Проектните предложения следва задължително да имат принос към постигането на следните индикатори за резултат съгласно целите на фонда:

-Брой новосъздадени устойчиви работни места- минимум 1, в това число самонаети

*-*Срок за поддържане на заетостта им – минимум 2 години след приключване изпълнението на проектните дейности

* 1. **Механизъм на изпълнение на програмата**

Дейността на Фонда се изпълнява чрез делегиран годишен бюджет към Работната Група на община **Златица**.

Програмата на Фонда за подкрепа на ММСП се изпълнява в сътрудничество между Фонда и Банка Партньор „Райфайзенбанк /България/“ ЕАД, която съдейства при осъществяване на финансирането на проектите.

Изпълнението на Програмата се подпомага и от разработения пакет от техническа помощ, осъществяван от консултант по програмата – Смарт А Груп, който извършва консултации за изготвяне на документите за кандидатстване, проверка на съответствието на проектите по съответната процедура, дейности по мониторинга изпълнението на сключените договори. Менторство и коучинг по изпълнението на проекта и използването на средствата по предоставеното финансиране

По-долу е представена графична илюстрация на структурата на изпълнение на Програмата и взаимодействието между всички участници в процеса на кандидатстване и изпълнение на проектите:

**Работна група към община Златица**

Оценка и Решение за финансиране на проекта

**Решение за финансиране на проекта** от

**ММСП**

***Идея за създаване, развитие на бизнес***

Консултации

**СмартА Груп**

**и Райфайзен**

**банк**

**Работни групи към община Златица**

Подаване на проектно предложение от ММСП на територията на общината

**СмартА Груп**

(документ за потвърждаване административнаи техническа допустимост)

**Райфайзен банк**

(договор за банков кредит)

**Фонд**

(Договор за предоставяне на целево грантово финансиране

**Фаза на изпълнение**

**СмартА Груп**

(Консултации и мониторинг по изпълнение, Менторство)

**Райфайзен банк**

(документ за потвърждаване на финансовата допустимост)

**ММСП**

Изплащане на заемните средства

**Кратко описание на цикъла на проекта**

Кандидатът подготвя проекта, включително формуляра за кандидатстване и документите към него (декларация, бизнес план, определените изпълнители на доставка на стоки/услуги/строително-монтажни и ремонтни работи (СМР). Подготовката на документите се извършва с консултации от страна на Консултанта – Техническа помощ по програмата.

Кандидатът представя предварително проекта при Консултанта по програмата и същият информира кандидата в случай на установени несъответствия и дава препоръки за тяхното отстраняване.

В резултат от извършената проверка **Консултантът по програмата предоставя писмено становище** относносъответствието на проекта и на кандидата с административните и техническите изисквания за допустимост на проекти по съответната процедура.

На същия етап кандидатът провежда срещи и консултации с финансиращата институция -Райфайзенбанк („Банката“).

Представителите на Банката разглеждат проекта и извършват финансова проверка, която може да включва оценка на кредитоспособността на кандидата и предварителните финансови показатели на проекта, в резултат на което издават предварителна оферта/Писмо за предоставяне на финансов ресурс (отпускане на банков кредит в размер на **50%** от стойността на проекта).

Кандидатите ММСП подават своите проектни предложения на **Работната група към община Златица.**

Всички документи, изготвени от Консултанта по програмата и от Банката, се предоставят на Управителният съвет на Фонда и **Работната група на община Златица**, която изготвя решение за финансиране на проектите (предоставяне на грант в размер на 50% от стойността на конкретния проект), като взема предвид приноса на проекта в създаването на устойчиви работни места и развитието на предприемаческата инициатива на територията на общината.

**Работната група към община Златица** предоставя на УС на Фонда своето решение за одобрените проекти и Председателят на УС сключва от името на Фонда договори за грант.

**ВАЖНО:** Преди да подадете окончателно проектното предложение е необходимо да сте провели срещи с представители на Банката партньор за да ви бъде издадено **УДОСТОВЕРЕНИЕ** за предварително одобрение на кредит.

* 1. **Финансови параметри на процедурата**
		1. Община **Златица** разполага с годишен бюджет от 20,000.00 лв, с който се финансират под формата на грант одобрените проекти.
		2. Целевото финансиране на допустимите инвестиционни разходи **банков кредит и грант е в съотношение 50%:50%**.
		3. Схемата на целевото финансиране по всеки индивидуален проект включва:
			1. Безвъзмездната финансова помощ (Грант) в размер на 50% от Общия размер на допустимите инвестиционни разходи по проекта. Грантът се предоставя от Фонда чрез Банката партньор.
			2. Кредитирането чрез финансовия ресурс (Инвестиционен банков кредит) в размер на 50% от Общия размер на допустимите инвестиционни разходи по проекта, като максималният размер на инвестиционният кредит не може да надхвърля 15,000.00 лв . Той се предоставя от Банката партньор.
			3. Програмата дава възможност да бъде предоставен допълнителен Финансов ресурс за оборотни средства, небходими за изпълнение на Проекта и при желание от всеки бенефициент, в размер до 30% от Общия размер на допустимите инвестиционните разходи по проекта. Допълнителният финансов ресурс за оборотни средства се предоставя от Банката партньор, при същите финансови условия.

**Забележка:**

По настоящата процедура няма изискване за минимален размер на Целевото финансиране на проектите.

1. **ПРАВИЛА ЗА ДОПУСТИМОСТ**

По настоящата процедура за подбор на проекти се прилагат три групи критерии за допустимост, отнасящи се до:

* кандидатите, които могат да участват;
* проекти/дейности, за които се предоставя финансиране;
* видове разходи, които са допустими
	1. **Допустими кандидати:**

Допустими кандидати по настоящата процедура са новосъздадени или съществуващи Юридически лица и еднолични търговци, учредени съгласно Търговския закон или Закона за кооперациите, Физически лица-предприемачи, осъществяващи дейността си по стопански начин, вкл. Физически лица – търговци по смисъла на Търговския закон, Физически лица, упражняващи свободни професии (самоосигуряващи се лица), Регистрирани земеделски производители, Занаятчии по смисъла на Закона за занаятите, които осъществяват дейността си на територията на общини Златица

**2.1.1.Критерии за допустимост на кандидатите**

* Да отговарят на изискванията за микро, малко или средно предприятие, съгласно заложените критерии по процедурата;
* Да са регистрирани в съответствие със законовите изисквания за регистрация и да извършват дейността си на територията на община Златица;
* Да са с частна собственост и управление от жители на общините Златица;
* Да притежават към момента на кандидатстване или след приключване на инвестициите по проекта всички разрешителни и документи, необходими за осъществяване на съответната дейност;
* Да осъществяват дейност в съответствие с екологичните норми и стандарти за здраве и безопасност

**2.1.2. Критерии за недопустимост на кандидатите.**

***НЕ МОГАТ да участват в процедурата за подбор на проекти***

**Кандидати които:**

* са обявени в несъстоятелност или са в производство по несъстоятелност;
* са в процедура по ликвидация;
* е установено с влязло в сила наказателно постановление или съдебно решение нарушение на на трудово правоотношение; определянето, начислението, изплащането и гарантиране на плащането на трудовото възнаграждение; специалната закрила на непълнолетните (съгласно разпоредбите на чл. чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда); както и наемането на работа на незаконно пребиваващи на територията на Република България граждани на трети държави (съгласно разпоредбите на чл. 13, ал. 1 от Закона за трудовата миграция и трудовата мобилност) или аналогични задължения, установени с акт на компетентен орган, съгласно българското законодателството;
* са лишени от правото да упражняват определена професия или дейност съгласно Българското законодателство, която е в пряка връзка с осъществяваната дейност по проекта/проектите, с които се кандидатства;
* са сключили споразумение с други лица с цел нарушаване на конкуренцията, когато нарушението е установено с акт на компетентен орган
* имат публични задължения (държавни и общински вземания) за данъци и задължителни осигурителни вноски и лихвите по тях, и не е допуснато разсрочване, отсрочване и обезпечение на задълженията.
* Лицата, които представляват кандидата, са осъждани с влязла в сила присъда и не съм реабилитиран запрестъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс (престъпления във връзка с трафик на хора, престъпления против трудовите права на гражданите, кражба, присвояване, вещно укривателство, унищожаване и повреждане, злоупотреба на доверие, измама, стопански престъпления, престъпления против финансовата, данъчната и осигурителната система, престъпления във връзка с образуване и ръководене на организирана престъпна група, участие в ръководството на организация или група, която чрез използване сила или внушаване на страх сключва сделки или извлича облаги, престъпления против околната среда, съгласно разпоредбите на Наказателния кодекс), както и за други престъпления от значение за осъществяваната дейност по проекта/проектите, с които се кандидатства;
* налице е конфликт на интереси във връзка с кандидатстване по програмата, който не може да бъде отстранен;
	1. **Допустими проекти** **и дейности**

**2.2.1. Допустимост на проектите и дейностите**

**Проектните предложения по настоящата процедура следва да съответстват на принципа на ефективност и ефикасност като допустимите дейности следва да водят до постигане целта на процедурата.**

**Допустими са само проекти, които имат за основна цел разкриване на устойчиви работни места, чрез осъществяването на инвестиции в дълготрайни материални активи (ДМА), дълготрайни нематериални активи (ДНА) стопански инвентар (СИ) и СМР, насочени към:**

* **Стартиране на нов бизнес**

Създаване на ново юридическо лице. Пространствено, функционално и организационно отделена единица, която се характеризира с висока степен на автономност, самостоятелни технически и трудови ресурси.

* **Разширяване на дейността на съществуващо предприятие**

Разширяване на капацитета на съществуващ стопански обект е налице, когато вследствие на инвестицията съществуващият стопански обект ще може да произвежда повече от поне един от вече произвежданите продукти, при условие че базисният производствен процес не се променя из основи.

* **Въвеждане на нови продукти/услуги**

Разнообразяване на продукцията на стопанския обект с продукти, които не са били произвеждани до момента в него, т.е. това са нови продукти за предприятието с фундаментално нови характеристики, изключващи незначително осъвременяване на продуктите.

**2.2.2. Недопустими по настоящата процедура са следните видове проекти и дейности:**

* Проекти, които са пряко свързани с дейността на ДПМЧ;
* Дейности, свързани с Производство и търговия с оръжие;
* Хазартни дейности;
* Производство на цигари и алкохол;
* Производство на енергия, която не е за собствени нужди;
* Дейности, които включват експлоатация/принудителен труд/детски труд, дискриминационни практики или практики, които не позволяват на работниците да упражняват правото си на сдружаване и правото на колективен трудов договор;
* Производство или търговия с или употреба на тъкани или продукти, съдържащи азбест;
* Дейности, забранени от законодателството на държавата или международните закони, свързани със закрила на биоразнообразието или културното наследство;
* Производство или търговия с продукти, съдържащи полихлоридни бифеноли;
* Производство или търговия с фармацевтични продукти, пестициди/хербициди или други вредни субстанции, обект на международни забрани;
* Производство или търговия с вещества, увреждащи озоновия слой, които са обект на международни забрани;
* Търговия с биологични видове или продукти, попадащи в Конвенция за международната търговия със застрашени видове от дивата фауна и флора;
* Дейности, които имат негативно въздействие върху обекти с културна или археологическа стойност;
* Дейности, които включват пускане на свобода на генетично модифицирани организми (ГМО) в естествена среда или търговия с ГМО.
	1. **Категории разходи, допустими за финансиране:**

**По процедурата са допустими разходи за инвестиции.**

**А) Инвестиции**

* **Разходи за придобиване на дълготрайни материални активи** (ДМА) - за оборудване, машини и съоръжения, специализирани траспортни средства (за превоз на материали, стоки и хора), и на други ДМА, с изключение на мобилни телефони и леки автомобили за административни нужди.

*Към разходите за придобиване на дълготрайни материални активи са допустими и разходите за доставка, монтаж и въвеждането им в експлоатация*

* **Разходи за придобиване на дълготрайни нематериални активи** (ДНА), в т.ч. придобиване на програмни продукти (софтуер), изработване на интернет страница, въвеждане и сертифициране на ISO, регистрация на нови продукти/услуги, патенти, лицензи, търговски марки, полезен модел или промишлен дизайн и други подобни права и активи
* **Разходи за стопански инвентар, които не са ДМА** (СИ) **–** инструменти и оборудване с индивидуална стойност под прага от 700 лв

**ВАЖНО:** Дълготрайните материални и нематериални активи, придобити със средства по проекта, следва да бъдат използвани единствено в стопанския обект, който изпълнява проекта, да бъдат амортизируеми, да бъдат закупени при пазарни условия от трети страни, несвързани с бенефициента, и да бъдат включени в активите на предприятието, съгласно приложимите счетоводни стандарти, както и да останат негова собственост за период от пет години след придобиването им.

Разходите за инвестиции се покриват в равно съотношение (50%:50%) от средствата, отпускани като безвъзмездна финансова помощ (гранта) и от заемни финансови средства (банковия кредит).

**Б)** **Финансов ресурс за оборотни средства и средства за ДДС**

**Не се отпуска безвъзмездна финансова помощ (грант) за разходите за оборотни средства и разходите за покриване на ДДС. При поискване от страна на кандидата Банката може да предостави отделен кредитен продукт (банков заем) на кандидата за покриване на разходи за оборотни средства и разходи за ДДС в максимален размер до 30% от стойността на проекта.**

* Разходи за суровини, материали, консумативи, стоково-материални запаси, разходи за изплащане на заплати, режийни, реклами, ДДС, разходи за плащане на лични данъци и осигуровки или други задължения към държавата и др. необходими за основната дейност на компанията, включително и за рефинансиране на вече направени подобни разходи – до 30% от общите разходи по проекта.

**ВАЖНО:** Данък добавена стойност на горепосочените разходи е допустим, само в случаите на кандидати, които нямат регистрация по ДДС, съгласно Закона за данък върху добавената стойност.

**2.3.1.Условия за допустимост на разходите**

За да бъдат допустими разходите трябва да отговарят на следните условия:

* Да са необходими за изпълнението на проекта и да отговарят на принципите за добро финансово управление – икономичност, ефикасност и ефективност на вложените средства.
* Да бъдат извършени след датата на подписване на договор за предоставяне на финансови средства от Банката.
* Да могат да се установят и проверят, да бъдат подкрепени от оригинални разходооправдателни документи.
* Да са за реално доставени продукти и извършени услуги.

**2.3.2. Недопустими разходи по процедурата**

* разходи за дейности, свързани с реализирането на инвестиции, чието изпълнение е стартирало преди подаването на проектното предложение
* разходи за дейности, които вече са финансирани от други източници;
* разходи за придобиване на дълготрайни нематериални активи, вкл. недвижими имоти и земеделска земя, които не са свързани с и необходими за изпълнението на проекта;
* разходи за застраховки;
* разходи за банкови такси и комисионни;
* непреки разходи (административни разходи, режийни и др.);
* разходи за данъци, включително възстановим ДДС;
* разходи за човешки ресурси;
* разходи за командировки на персонала на бенефициента;

**2.4. Продължителност на дейностите по проекта**

Продължителността на инвестиционните дейности по всеки един проект не следва да надвишава 18 месеца, считано от датата на влизане в сила на договора за банково финансиране.

**Важно: Проектните дейности чрез осъществяване на инвестиции в ДМА, ДНА и СИ се считат за изпълнени когато е Подписан приемо-предавателен протокол за Доставка на закупените ДМА, ДНА и СИ.**

1. **ХОРИЗОНТАЛНИ ПОЛИТИКИ**

По настоящата процедура следва да е налице съответствие на проектните предложения със следните принципи на хоризонталните политики на Република България:

− насърчаване на равенството между мъжете и жените и на недискриминацията - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност.

В този контекст, настоящата процедура е отворена за всички кандидати, които отговарят на условията, посочени в т. 2.1. от Условията, независимо от техния пол, етническа принадлежност или вид увреждане.

− устойчиво развитие – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях.

1. **РЕД ЗА ОЦЕНЯВАНЕ НА ПРОЕКТНИТЕ ПРЕДЛОЖЕНИЯ:**

Подборът на проектни предложения по настоящата процедура ще се основава на принципа на финансиране, основано на нуждите и в съответствие с основните предизвикателства пред бизнеса и община **Златица**, посочени в Документите за създаване на Фонда за подпомагане на ММСП.

Всички проектни предложения, подадени в срок, се оценяват в съответствие с Критериите и методологията за оценка на проектните предложения по процедурата, описани в *Приложение Е.*

Оценката на проектните предложения включва:

* Административна и Техническа оценка – Консултантът по програмата извършва: проверка на подадената документация за съответствието на кандидата и проекта съгласно изискванията по процедурата; Оценка на подадените бизнес планове и Приоритизация на проектите (Окончателна оценка). Консултантът по програмата издава Писмено становище, потвърждаващо съответствие с техническите изисквания относно допустимостта на проектите по процедурата и съответствие с приложимите по процедурата правила за избор на изпълнители на дейностите по проекта.
* Финансова оценка на проектите - Банката партньор извършва Оценка на кредитоспособността на кандидата и издава документ за одобрения и отпуснат финансов ресурс. Банката партньор издава Писмено становище по процедурата за осигурени финансови средства за изпълнението на проекта.
* Окончателна оценка – Работната Група на община **Златица,** извършва окончателна оценка на кандидатите и одобряват/отхвърлят финансирането на проектите.

По време на оценката Консултантът по програмата се ръководи от следните принципи:

* добро финансово управление;
* публичност и прозрачност;
* свободна и лоялна конкуренция - оценяването на проектите се осъществява при липса на конфликт на интереси и равно третиране на всички кандидати;
* равнопоставеност и недопускане на дискриминация - еднакво прилагане на правилата спрямо всички кандидати;
* забрана за двойно финансиране - безвъзмездната финансова помощ (грант) не може да бъде предоставяна за финансиране на разходи, които вече са финансирани със средства от Европейски фондове или чрез други инструменти на ЕС, както и с други публични средства - по време на процедурата по оценка се извършва проверка за липса на двойно финансиране на проектите;
* съобразяване с прага на допустимите разходи.
1. **СПИСЪК НА ДОКУМЕНТИТЕ, КОИТО СЕ ПОДАВАТ НА ЕТАП КАНДИДАТСТВАНЕ**
	1. Заявление за участие в процедурата - Приложение А;
	2. Бизнес план по образец на **хартиен и електронен** носител-Приложение Б;
	3. Финансови прогнози на **хартиен и електронен** носител (попълнен по образец във формат Excel) Приложение В;

**Важно**: При невъзможност за предоставяне на електронен носител на Бизнес план Приложение Б и Финансови прогнози Приложение В, моля да бъдат изпратени по е-мейл.

* 1. Декларация на кандидата- Приложение Г;
	2. Три съпоставими независими предложения за всяка отделна инвестиция в Активи, Услуги и СИ:
* оферти и/или
* извлечение от каталог на производител/доставчик/строител и/или
* проучване в интернет (разпечатки от официални интернет страници на производители/доставчици);
* или комбинация от посочените, съдържащи цена, характеристика/функционалност/описание.

**Важно**: Офертите трябва да съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в левове или евро с **посочен ДДС.** В случаите на инвестиции за строително-монтажни работи се прилагат и количествено-стойностни сметки.

* 1. Решение на кандидата за избор на доставчик/изпълнител, писмена обосновка за мотивите, обусловили избора;
	2. Счетоводен баланс; Отчет за приходите и разходите и Отчет за заетите лица, средствата за работна заплата и други разходи за труд[[1]](#footnote-1) **или** Годишна данъчна декларация по чл. 50 от ЗДДФЛ, за последните 2 приключили години - *За кандидати, които към момента на кандидатстване извършват дейност.*
	3. *УДОСТОВЕРЕНИЕ за предварително одобрение на кредит –Изпраща се от Банката партньор по служебен път.*
1. **НАЧИН И АДРЕС ЗА ПОДАВАНЕ НА ПРОЕКТНИТЕ ПРЕДЛОЖЕНИЯ**

Проектните предложения, заедно с всички описани по-горе придружителни документи, трябва да бъдат подадени на ръка в запечатан плик на Сдружението – село Челопеч 2087, информационен център на ДПМЧ

**ВАЖНО:** Преди окончателно подаване на проектните предложения е препоръчително кандидатите да извършат предварителна консултация с Банката-партньор и Консултанта по програмата за определяне на финансовия компонент на проекта. По този начин се избягва риска от включване на разходи в проекта, които или са недопустими или няма да бъдат финансирани от банката, което ще доведе до промяна на проекта като цяло.

Проектни предложения, представени по друг начин (напр. по факс или ел.поща), няма да бъдат разглеждани.

Всички документи следва да бъдат представени в 1 оригинал.Придружителните документи следва да бъдат подредени в последователността, указана в приложения списък за проверка.

Бизнес план и Финансовите прогнози трябва да бъдат представени и на електронен носител. Електронното копие не трябва да бъде сканирано. Електронният и хартиеният носител на Бизнес план и Финансовите прогнози трябва да бъдат изцяло идентични.

Върху външния плик трябва да бъде отбелязан следният текст:

* Име, БУЛСТАТ/ЕИК, адрес, телефон, факс и електронна поща на кандидата
* За участие в процедура за подбор на проекти ………………….

**Кандидатите трябва да се уверят, че проектните предложения са напълно окомплектовани и отговарят на изискванията на настоящите Насоки за кандидатстване**.

При подаване на проектните предложения и получаването им от Консултанта по програмата проектните предложения се записват в регистър за Получени проекти по процедурата.

При приемане на проектното предложение върху плика се отбелязва регистрационния му номер и се издава разписка за получаването му.

Консултантът по програмата извършва Предварителна проверка при приемането на проекта, като тя представлява проверка за наличието на документите, изброени в т. 5. от настоящите Насоки, броя на приложените оригинали и копия, наличието на електронно копие и спазването на изискуемата форма за представяне на документите.

В случай, че при предварителната проверка се установи липсата на изискуем документ или наличието на документ, подаден във форма, различна от изискуемата, лицето-приносител на проектното предложение може да подаде проекта след отстраняване на установените пропуски.

За предварителната проверка се съставя Контролен лист *Приложение Д,* който се изготвя в два еднообразни екземпляра. Единият екземпляр от контролния лист се предоставя на лицето - приносител на проектното предложение. На двата екземпляра на контролния лист се поставя дата, име и подпис на лицето, извършило проверката и на лицето - приносител на проектното предложение. Когато след извършване на предварителната проверка лицето - приносител желае да подаде проектното предложение, в плика се поставя попълнения контролен лист за извършената проверка и пликът се запечатва.

Кандидатите следва да имат предвид, че предварителната проверка не включва проверка относно съдържанието на изискуемите документи и не обвързва Консултантът по проекта при извършване на оценката за качеството на проектното предложение.

1. **ИНДИКАТИВЕН ПЛАН-ГРАФИК ЗА ИЗПЪЛНЕНИЕ НА ПРОЦЕДУРАТА**

**…………………..** – Стартира приемането на проектни предложения по процедурата;

**…………………. -** Краен срок за подаване на проектни предложения (60 дни след обявяването);

**8.ОСНОВНИ ДЕФИНИЦИИ**

|  |  |
| --- | --- |
| **Проектно предложение**  | Предложение, подадено от кандидат, за предоставяне на финансов ресурс за изпълнението на определени проектни дейности, включващо Заявление за кандидатстване и други придружителни документи. |
| **Кандидати** | Всички физически и юридически лица и техни обединения, които кандидатстват за финансов ресурс чрез подаване на проектно предложение. |
| **Микро, малко и средно предприятие (ММСП)** | За целите на процедурата, съгласно определението в документацията на ФММСП, под „**ММСП**“ се има предвид, предприятие което е:* + С годишни приходи до 10 млн.лв;
	+ С обща стойност на активите до 8 млн.лева
	+ С брой на персонала до 200 души.
 |
| **Предприятие** | Всяко физическо лице, юридическо лице или гражданско дружество, което извършва стопанска дейност, независимо от собствеността, правната и организационната си форма. |
| **Проект** | Отпускане на финансов ресурс за **изпълнение на дейностите по проекта** и изплащане на **заемните финансови** средства. |
| **Финансов ресурс** | Съвкупност от заемни финансови средства (кредит) **и** безвъзмездна финансова помощ/грант  |
| **Заемни финансови средства (кредит)** | Финансови средства, които подлежат на възстановяване в определен период, и лихва дължима за периода на кредита към възстановяването на цялата дължима главница. |
| **Безвъзмездна финансова помощ/грант** | Безвъзмездни финансови средства, предоставени чрез Банката-партньор, с цел изпълнението на одобрен проект, насочен към постигане на определени резултати. |
| **Устойчива заетост** | Осигуряване на заетост за период от 2 години, след приключване на проектните дейности, за новоразкритите работни места.  |
| **Проектни дейности** | Съвкупност от взаимосвързани и взаимодопълващи група от задачи (действие или група от действия), с предварително определени цели, необходими ресурси и времева рамка за изпълнение, които водят до постигане на конкретен резултат и чрез които се реализира изпълнението на съответния проект. |
| **Приключване на проектните дейности** | Проектните дейности се считат за приключени след:* Подписване на **Приемо-предавателен протокол за Доставка** на **ДМА, ДНА или СИ,** заявени по проекта удостоверяващ, че активът е инсталиран, тестван и отговаря на техническите условия по офертата и е пуснат в редовна експлоатация.
* Подписване на **Приемо-предавателен протокол за извършени СМР,** включително Разрешение за ползване или удостоверение за въвеждане в експлоатация (ако е приложимо).
 |
| **Място на изпълнение на проекта**  | Мястото на физическото осъществяване на инвестицията. |
| **Устойчиви работни места** | Осигуряване на заетост за период от 2 години, след приключване на проектните дейности, за новоразкрития **брой** работни места.  |
| **Брой нови работни места** | Изчисляват се на базата на броя на персонала, нает в предприятието или нает от името на предприятието на пълно работно време през цялата година. Персоналът, който не е работил през цялата година, лицата, работещи на непълно работно време, независимо от продължителността на работата, и сезонно наетите лица се преизчисляват към пълна заетост. |
| **Материални активи** | „Материални активи" означава активи, състоящи се от земя, сгради, съоръжения, машини и оборудване. |
| **Нематериални активи** | „Нематериални активи“ означава активи, които нямат физически или финансов израз, като патенти, лицензи, ноу- хау или друга интелектуална собственост. |
| **Съпоставими оферти** | Оферти, които отговарят на запитването за оферта на кандидата и съдържат:а) еднотипни основни технически характеристики – в случаите, когато се кандидатства за разходи за закупуване на машини;б) общо съпоставим капацитет на оборудването – в случаите, когато се кандидатства за разходи за закупуване на оборудване или производствени линии, съставени от различни машини, съоръжения и оборудване;в) количествено-стойностни сметки – в случаите, когато се кандидатства за разходи за извършване на строително-монтажни работи. |
| **Изпълнител, определен от страна на бенефициента**  | Изпълнители на дейности по проекта, възложени им от бенефициентите. Изпълнителите от страна на бенефициента не са партньори и се определят в съответствие с реда за определяне на изпълнител от страна на бенефициенти. Изпълнителите не трябва да са свързани лица[[2]](#footnote-2) |
| **Сделка между несвързани лица** | Сделка между несвързани лица означава, че условията на сделката между договарящите се страни не се различават от условията, които биха били договорени между независими предприятия, и не съдържат елемент на колизия. Всяка сделка, която е резултат от открита, прозрачна и недискриминационна процедура, се разглежда като съответстваща на принципа на сделката между несвързани лица |
| **Опазване на околната среда**  | Всяко действие, което има за цел да се възстановят или предотвратят щетите върху физическата среда или природните ресурси, причинени от собствените дейности на предприятието, да се намали рискът от подобни щети или да се осигури по-ефикасно използване на природните ресурси, включително мерки за спестяване на енергия и използване на възобновяеми енергийни източници |
| **Банка-партньор** | Банка-партньор е финансова институция избрана в резултат на проведена процедура, която извършва:* Оценява кредитоспособността и бизнес обосновката на бенефициентите;
* Отпуска и администрира финансирането на бенефициентите;
* Проследява прогреса по развитие на финансираните бизнес-проекти;
 |
| **Консултант по проекта (КП)** |

|  |
| --- |
| Консултант по проекта е организация, избрана в резултат на проведена процедура, която извършва техническа помощ насочена към: * Осигуряване необходимите документи за кандидатстване обучения и менторинг за кандидат – бенефициентите;
* Оценяване качеството на проектите;
* Осигуряване редовни отчети по прогреса на финансираните бизнес-проекти;
 |

 |

1. Посоченият документ е част от Годишния отчет за дейността на кандидата. Съгласно чл. 92, ал.З, чл.219, ал.4, чл.252, ал.2, чл.259, ал.З от ЗКПО и чл.51 от ЗДДФЛ, юридическите и физическите лица заедно с годишната данъчна декларация подават и Годишен отчет за дейността (в сила от 01.01.2010 г.). [↑](#footnote-ref-1)
2. (1) "Свързани лица" са:

1. съпрузите, роднините по права линия - без ограничения, по съребрена линия - до четвърта степен включително, и роднините по сватовство - до трета степен включително;

2. работодател и работник;

3. лицата, едното от които участва в управлението на дружеството на другото;

4. съдружниците;

5. дружество и лице, което притежава повече от 5 на сто от дяловете и акциите, издадени с право на глас в дружеството;

6. лицата, чиято дейност се контролира пряко или косвено от трето лице;

7. лицата, които съвместно контролират пряко или косвено трето лице;

8. лицата, едното от които е търговски представител на другото;

9. лицата, едното от които е направило дарение в полза на другото.

(2) "Свързани лица" са и лицата, които участват пряко или косвено в управлението, контрола или капитала на друго лице или лица, поради което между тях могат да се уговарят условия, различни от обичайните. [↑](#footnote-ref-2)